नए संस्करण के ज़रिए कंपनी का उद्देश्य विंडोज़ 8 की कई आलोचनाओं का समाधान करना है.विंडोज़ 8.1 में पुराने संस्करणों की तर्ज़ पर स्टार्ट बटन वापस लगा दिया गया है. आलोचकों को शिकायत थी कि डेस्कटॉप पर स्टार्ट बटन के नहीं होने से इस ऑपरेटिंग सिस्टम के प्रोग्रामों तक पहुंच पाना काफ़ी जटिल हो गया था.पढ़िए: गूगल ने माइक्रोसॉफ़्ट पर किया क्रोमबुक से वारइस अपडेट से पहले के संस्करण में डेस्कटॉप पर कंटेंट कई टाइलों में दिखते थे और मनचाहे प्रोग्राम खोलने के लिए या तो सर्च करना पड़ता था या सेटिंग बदलकर डेस्कटॉप पर शॉर्टकट लगाना होता था.यह नया संस्करण ऐसे समय पर जारी किया गया है, जब लंबे समय से कंपनी की पीसी की बिक्री घट रही है और कंपनी नेतृत्व के लिए नए चेहरेकी भी तलाश कर रही है.विंडोज 8 टचस्क्रीन वाले स्मार्टफ़ोन, टेबलेट और पारंपरिक लैपटॉप और डेस्कटॉप मशीनों के बीच की खाई को पाटने के लिए डिज़ायन किया गया था. इसके लिए कंटेंट को टाइलों में समेटा गया, लेकिन तमाम लोगों ने महसूस किया कि ये उतना सफलतापूर्वक काम नहीं कर सका.स्टार्ट बटन: इसे एक बार दबाने से डेस्कटॉप पर टाइल्स दिखने लगेंगे और थोड़े लंबे समय तक दबाए रखने पर पारंपरिक विंडोज़ डेस्कटॉप खुल जाएगा.डेस्कटॉप मोड: जो लोग पारंपरिक विंडोज़ का इस्तेमाल करना पसंद करते हैं वो डेस्कटॉप मोड में ऐसा कर पाएंगे.कीबोर्ड शार्टकट: नए सिस्टम में अब अलग अलग भाषाओं और नंबरों को लिखने के लिए ऑन स्क्रीन कीबोर्ड को टॉगल करने की जरुरत भी खत्म कर दी है.नियंत्रण: पीसी पर लगा कैमरा हाथ के इशारे से ही पन्ने पलट सकेगा.वेब ब्राउज़िग: विंडो 8.1 अलग -अलग वेब पेज खोलता जाएगा और ब्राउज़िंग को आसान बनाएगा.